title: Kommissionens gennemførelsesforordning (EU) nr. 414/2014 af 23. april 2014 om åbning og forvaltning af EU-toldkontingenter for import af fersk og frosset svinekød med oprindelse i Ukraine

text:
               24.4.2014

               DA

               Den Europæiske Unions Tidende

               L 121/44

         KOMMISSIONENS GENNEMFØRELSESFORORDNING (EU) Nr. 414/2014
   af 23. april 2014
   om åbning og forvaltning af EU-toldkontingenter for import af fersk og frosset svinekød med oprindelse i Ukraine
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 187, litra a), c) og d), og
   ud fra følgende betragtninger:

               (1)

               Ved Europa-Parlamentets og Rådets forordning (EU) nr. 374/2014 (2) fastsættes præferenceordninger for 2014 for told ved import af visse varer med oprindelse i Ukraine. I henhold til artikel 3 i nævnte forordning kan de landbrugsprodukter, der er opført i bilag III til nævnte forordning, importeres i Unionen inden for rammerne af de toldkontingenter, der angives i nævnte bilag. De kontingenter, der er opført i bilag III til nævnte forordning, forvaltes af Kommissionen i henhold til artikel 184, stk. 2, litra b), i forordning (EU) nr. 1308/2013.

               (2)

               Selv om kontingenter som regel forvaltes gennem importlicenser, er det hensigtsmæssigt først at tildele importrettigheder og dernæst udstede importlicenser som fastsat i artikel 6, stk. 3, i Kommissionens forordning (EF) nr. 1301/2006 (3). På den måde får de erhvervsdrivende, der har fået importrettigheder, mulighed for i løbet af kontingentperioden under hensyntagen til deres faktiske handelsmønster at beslutte, hvornår de vil ansøge om importlicenser.

               (3)

               Kommissionens forordning (EF) nr. 376/2008 (4) bør finde anvendelse på importlicenser, der er udstedes i henhold til denne forordning, medmindre undtagelser er berettiget.

               (4)

               Endvidere bør de bestemmelser i forordning (EF) nr. 1301/2006, som vedrører ansøgninger om importrettigheder, ansøgernes status og udstedelsen af importlicenser gælde for importlicenser, der udstedes i henhold til denne forordning, uden at det berører anvendelsen af supplerende betingelser, som er fastsat i denne forordning.

               (5)

               For at sikre at toldkontingenterne forvaltes korrekt, bør der stilles sikkerhed i forbindelse med indgivelse af en ansøgning om importrettigheder og i forbindelse med udstedelsen af en importlicens

               (6)

               For at forpligte erhvervsdrivende til at ansøge om importlicenser for alle de tildelte importrettigheder bør det fastsættes, at en sådan forpligtelse er et primært krav som omhandlet i Kommissionens gennemførelsesforordning (EU) nr. 282/2012 (5).

               (7)

               Eftersom de kontingenter, der er omhandlet i bilag III til forordning (EU) nr. 374/2014, kun er åbne til den 31. oktober 2014, bør denne forordning træde i kraft hurtigst muligt.

               (8)

               Foranstaltningerne i denne forordning er i overensstemmelse med udtalelse fra -Komitéen for den Fælles Markedsordning for Landbrugsprodukter —

         VEDTAGET DENNE FORORDNING:
   Artikel 1
   Åbning og forvaltning af toldkontingenter
   1.   Denne forordning åbner og forvalter toldkontingenterne for import af de produkter, der er omhandlet i bilag I.
   2.   Den produktmængde, som er omfattet af de kontingenter, der er omhandlet i stk. 1, den gældende toldsats og de tilsvarende løbenumre er fastsat i bilag I.
   3.   De importtoldkontingenter, som er omhandlet i stk. 1, forvaltes ved, at der først tildeles importrettigheder og derpå udstedes importlicenser.
   4.   Forordning (EF) nr. 1301/2006 og (EF) nr. 376/2008 anvendes, medmindre andet er fastsat i denne forordning.
   Artikel 2
   Importtoldkontingentperiode
   De importtoldkontingenter, der er omhandlet i artikel 1, er åbne indtil den 31. oktober 2014.
   Artikel 3
   Ansøgninger om importrettigheder
   1.   Ansøgninger om importrettigheder indgives senest kl. 13.00, Bruxelles-tid, den femtende kalenderdag efter datoen for denne forordnings ikrafttræden.
   2.   Der stilles en sikkerhed på 20 EUR/100 kg i forbindelse med indgivelsen af ansøgningen om importrettigheder.
   3.   Personer, der ansøger om importrettigheder, skal forelægge dokumentation for, at de i 12-måneders perioden umiddelbart forud for importtoldkontingentperioden i henhold til de relevante toldbestemmelser har importeret, eller at der på deres vegne er blevet importeret, en mængde svinekødsprodukter henhørende under KN-kode 0203 (herefter »referencemængde«). Et selskab, der er oprettet ved fusion af selskaber, som hvert især har importeret referencemængder, kan benytte disse referencemængder som grundlag for sin ansøgning.
   4.   Den samlede mængde, for hvilken der ansøges om importrettigheder i importtoldkontingentperioden, må ikke overstige ansøgerens referencemængder. Ansøgninger, der ikke opfylder denne betingelse, afvises af de kompetente myndigheder.
   5.   Senest den syvende arbejdsdag efter udgangen af den periode for indgivelse af ansøgninger, der er nævnt i stk. 1, giver medlemsstaterne Kommissionen meddelelse om de samlede mængder, der er ansøgt om, udtrykt i kilogram produktvægt og opdelt efter løbenummer.
   6.   Importrettighederne tildeles fra den syvende til den tolvte arbejdsdag efter udløbet af den meddelelsesperiode, der er angivet i stk. 5.
   7.   Hvis anvendelse af den tildelingskoefficient, der er omhandlet i artikel 7, stk. 2, i forordning (EF) nr. 1301/2006, medfører, at der tildeles færre importrettigheder, end der er ansøgt om, frigives den sikkerhed, der er stillet i henhold til stk. 2 straks proportionelt.
   8.   Importrettighederne er gyldige fra datoen for udstedelsen til den 31. oktober 2014. Importrettigheder kan ikke overdrages.
   Artikel 4
   Udstedelse af importlicenser
   1.   De mængder, der er tildelt under de importtoldkontingenter, der er omhandlet i artikel 1, stk. 1, kan kun overgå til fri omsætning, hvis der forelægges en importlicens.
   2.   Importlicensansøgningerne skal omfatte den samlede mængde svarende til de tildelte importrettigheder. Denne forpligtelse er et primært krav som omhandlet i artikel 19, stk. 2, i forordning (EU) nr. 282/2012.
   3.   Der kan udelukkende indgives licensansøgninger i den medlemsstat, hvor ansøgeren har ansøgt om og opnået importrettigheder under de importtoldkontingenter, der er omhandlet i artikel 1, stk. 1.
   4.   Den erhvervsdrivende stiller en sikkerhed på 50 EUR/100 kg i forbindelse med udstedelsen af importlicensen. Hver gang der udstedes importlicens, reduceres importrettighederne tilsvarende, og en tilsvarende andel af den sikkerhed, som er stillet for importrettigheder, frigives straks.
   5.   Importlicenserne udstedes efter ansøgning fra den importør, der har fået tildelt importrettigheder, og i dennes navn.
   6.   I licensansøgningen må kun anføres ét løbenummer. Ansøgningen kan omfatte flere produkter henhørende under forskellige KN-koder. I så fald skal alle KN-koder anføres i rubrik 15 og varebeskrivelserne i rubrik 16 i licensansøgningen og licensen.
   7.   Licensansøgningen og importlicensen skal indeholde følgende oplysninger:

               a)

               i rubrik 8 navnet »Ukraine« som oprindelsesland, og der sættes kryds i »ja«-rubrikken

               b)

               i rubrik 20 én af angivelserne i bilag II.

         8.   Ved hver licens angives mængden for hver KN-kode.
   9.   I henhold til artikel 22, stk. 2, i forordning (EF) nr. 376/2008 er importlicenserne gyldige i 30 dage fra den faktiske udstedelsesdato. Importlicensernes gyldighedsperiode udløber dog senest den 31. oktober 2014.
   Artikel 5
   Meddelelser til Kommissionen
   1.   Uanset artikel 11, stk. 1, andet afsnit, i forordning (EF) nr. 1301/2006 meddeler medlemsstaterne Kommissionen:

               a)

               senest den 14. november 2014 de mængder af produkter, for hvilke der er blevet udstedt importlicenser i kontingentperioden, eller om der ingen ansøgninger foreligger

               b)

               senest den 28. februar 2015 de mængder produkter, der omfattes af uudnyttede eller delvis udnyttede importlicenser, svarende til forskellen mellem de mængder, der er anført på importlicensernes bagside, og de mængder, de blev udstedt for, eller om der ingen uudnyttede mængder er.

         2.   Senest den 28. februar 2015 meddeler medlemsstaterne Kommissionen de produktmængder, som reelt er overgået til fri omsætning i den importtoldkontingentperiode, der er fastsat i denne forordning.
   3.   I de meddelelser, der er omhandlet i stk. 1 og 2, angives mængden i kilogram og opdeles efter løbenummer.
   Artikel 6
   Ikrafttræden
   Denne forordning træder i kraft dagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 23. april 2014.

            På Kommissionens vegne

         José Manuel BARROSO

            Formand

      (1)  EUT L 347 af 20.12.2013, s. 671.

      (2)  Europa-Parlamentets og Rådets forordning (EU) nr. 374/2014 af 16. april 2014 om nedsættelse eller afskaffelse af told på varer med oprindelse i Ukraine (EUT L 118 af 22.4.2014, s. 1).

      (3)  Kommissionens forordning (EF) nr. 1301/2006 af 31. august 2006 om fælles regler for administration af toldkontingenter for import af landbrugsprodukter på grundlag af en importlicensordning (EUT L 238 af 1.9.2006, s. 13).

      (4)  Kommissionens forordning (EF) nr. 376/2008 af 23. april 2008 om fælles gennemførelsesbestemmelser for ordningen med import- og eksportlicenser og forudfastsættelsesattester for landbrugsprodukter (EUT L 114 af 26.4.2008, s. 3).

      (5)  Kommissionens gennemførelsesforordning (EU) nr. 282/2012 af 28. marts 2012 om fælles gennemførelsesbestemmelser for ordningen for sikkerhedsstillelse for landbrugsprodukter (EUT L 92 af 30.3.2012, s. 4).

      BILAG I
      Varebeskrivelsen skal uanset reglerne for fortolkning af den kombinerede nomenklatur kun betragtes som vejledende, idet KN-koden anvendes i forbindelse med præferenceordningen i dette bilag.

                  Løbenummer

                  KN-koder

                  Varebeskrivelse

                  Mængde i tons (nettovægt)

                  Gældende told
                  (EUR/ton)

                  09.4271

                  0203 11 10
                  0203 12 11
                  0203 12 19
                  0203 19 11
                  0203 19 13
                  0203 19 15
                  0203 19 55
                  0203 19 59
                  0203 21 10
                  0203 22 11
                  0203 22 19
                  0203 29 11
                  0203 29 13
                  0203 29 15
                  0203 29 55
                  0203 29 59

                  Svinekød af tamsvin, fersk, kølet eller frosset

                  20 000

                  0

                  09.4272

                  0203 11 10
                  0203 12 19
                  0203 19 11
                  0203 19 15
                  0203 19 59
                  0203 21 10
                  0203 22 19
                  0203 29 11
                  0203 29 15
                  0203 29 59

                  Svinekød af tamsvin, fersk, kølet eller frosset, undtagen skinke, kam og udbenede stykker

                  20 000

                  0

      BILAG II

         Angivelser som omhandlet i artikel 4, stk. 7, litra b)

                  —

                  På bulgarsk: Регламент за изпълнение (ЕC) № 414/2014

                  —

                  På spansk: Reglamento de Ejecución (UE) no 414/2014

                  —

                  På tjekkisk: Prováděcí nařízení (EU) č. 414/2014

                  —

                  På dansk: Gennemførelsesforordning (EU) nr. 414/2014

                  —

                  På tysk: Durchführungsverordnung (EU) Nr. 414/2014

                  —

                  På estisk: Rakendusmäärus (EL) nr 414/2014

                  —

                  På græsk: Εκτελεστικός κανονισμός (ΕΕ) αριθ. 414/2014

                  —

                  På engelsk: Implementing Regulation (EU) No 414/2014

                  —

                  På fransk: Règlement d'exécution (UE) no 414/2014

                  —

                  På kroatisk: Provedbena uredba (EU) br. 414/2014

                  —

                  På italiensk: Regolamento di esecuzione (UE) n. 414/2014

                  —

                  På lettisk: Īstenošanas regula (ES) Nr. 414/2014

                  —

                  På litauisk: Įgyvendinimo reglamentas (ES) Nr. 414/2014

                  —

                  På ungarsk: 414/2014/EU végrehajtási rendelet

                  —

                  På maltesisk: Regolament ta" Implimentazzjoni (UE) Nru 414/2014

                  —

                  På nederlandsk: Uitvoeringsverordening (EU) nr. 414/2014

                  —

                  På polsk: Rozporządzenie wykonawcze (UE) nr 414/2014

                  —

                  På portugisisk: Regulamento de Execução (UE) n.o 414/2014

                  —

                  På rumænsk: Regulamentul de punere în aplicare (UE) nr. 414/2014

                  —

                  På slovakisk: Vykonávacie nariadenie (EÚ) č. 414/2014

                  —

                  På slovensk: Izvedbena uredba (EU) št. 414/2014

                  —

                  På finsk: Täytäntöönpanoasetus (EU) N:o 414/2014

                  —

                  På svensk: Genomförandeförordning (EU) nr 414/2014


title: Kommissionens gennemførelsesforordning (EU) nr. 1163/2013 af 7. november 2013 om registrering af en betegnelse i registret over beskyttede oprindelsesbetegnelser og beskyttede geografiske betegnelser [Mohant (BOB)]

text:
               19.11.2013

               DA

               Den Europæiske Unions Tidende

               L 309/13

         KOMMISSIONENS GENNEMFØRELSESFORORDNING (EU) Nr. 1163/2013
   af 7. november 2013
   om registrering af en betegnelse i registret over beskyttede oprindelsesbetegnelser og beskyttede geografiske betegnelser [Mohant (BOB)]
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
   ud fra følgende betragtninger:

               (1)

               I medfør af artikel 50, stk. 2, litra a), i forordning (EU) nr. 1151/2012 er Sloveniens ansøgning om registrering af betegnelsen »Mohant« blevet offentliggjort i Den Europæiske Unions Tidende
                   (2).

               (2)

               Da Kommissionen ikke har modtaget indsigelser, jf. artikel 51 i forordning (EU) nr. 1151/2012, bør denne betegnelse registreres —

         VEDTAGET DENNE FORORDNING:
   Artikel 1
   Betegnelsen i bilaget registreres.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 7. november 2013.

            På Kommissionens vegne For formanden

         Dacian CIOLOȘ

            Medlem af Kommissionen

      (1)  EUT L 343 af 14.12.2012, s. 1.

      (2)  EUT C 160 af 6.6.2013, s. 7.

      BILAG
      Landbrugsprodukter bestemt til konsum, som er opført i traktatens bilag I:

         Kategori 1.3.   Oste

      SLOVENIEN
      Mohant (BOB)


title: Kommissionens gennemførelsesforordning (EU) nr. 227/2014 af 7. marts 2014 om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser [Hořické trubičky (BGB)]

text:
               11.3.2014

               DA

               Den Europæiske Unions Tidende

               L 70/14

      KOMMISSIONENS GENNEMFØRELSESFORORDNING (EU) Nr. 227/2014
   af 7. marts 2014
   om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser [Hořické trubičky (BGB)]
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
   ud fra følgende betragtninger:

               (1)

               Kommissionen har i henhold til artikel 53, stk. 1, første afsnit, i forordning (EU) nr. 1151/2012 behandlet Den Tjekkiske Republiks ansøgning om godkendelse af en ændring af varespecifikationen for den beskyttede geografiske betegnelse «Hořické trubičky», der er registreret i henhold til Kommissionens forordning (EF) nr. 989/2007 (2) som ændret ved forordning (EF) nr. 192/2008 (3).

               (2)

               Eftersom den pågældende ændring ikke er af mindre omfang, jf. artikel 53, stk. 2, i forordning (EU) nr. 1151/2012, har Kommissionen i overensstemmelse med artikel 50, stk. 2, litra a), i nævnte forordning offentliggjort ændringsansøgningen i Den Europæiske Unions Tidende
                   (4).

               (3)

               Da Kommissionen ikke har modtaget indsigelser, jf. artikel 51 i forordning (EU) nr. 1151/2012, bør ændringen af varespecifikationen godkendes —

         VEDTAGET DENNE FORORDNING:
   Artikel 1
   Den ændring af varebeskrivelsen, der blev offentliggjort i Den Europæiske Unions Tidende, og som vedrører betegnelsen i bilaget til denne forordning, godkendes.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 7. marts 2014.

            På Kommissionens vegne For formanden

         Dacian CIOLOȘ

            Medlem af Kommissionen

      (1)  EUT L 343 af 14.12.2012, s. 1.

      (2)  EUT L 219 af 24.8.2007, s. 7.

      (3)  EUT L 57 af 1.3.2008, s. 11.

      (4)  EUT C 296 af 12.10.2013, s. 11.

      BILAG
      Landbrugsprodukter og fødevarer, der er opført i bilag I, del I, til forordning (EU) nr. 1151/2012:

         Kategori 2.4.   Brød, wienerbrød, kager, kiks og andet bagværk samt konfekturevarer

      DEN TJEKKISKE REPUBLIK
      Hořické trubičky (BGB)


title: Kommissionens gennemførelsesforordning (EU) nr. 13/2013 af 11. januar 2013 om ændring af gennemførelsesforordning (EU) nr. 394/2012 om fastsættelse af det kvantitative loft for eksport af sukker, der er fremstillet ud over kvoten, indtil udgangen af produktionsåret 2012/13 og om ophævelse af gennemførelsesforordning (EU) nr. 931/2012

text:
               12.1.2013

               DA

               Den Europæiske Unions Tidende

               L 8/8

         KOMMISSIONENS GENNEMFØRELSESFORORDNING (EU) Nr. 13/2013
   af 11. januar 2013
   om ændring af gennemførelsesforordning (EU) nr. 394/2012 om fastsættelse af det kvantitative loft for eksport af sukker, der er fremstillet ud over kvoten, indtil udgangen af produktionsåret 2012/13 og om ophævelse af gennemførelsesforordning (EU) nr. 931/2012
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 61, stk. 1, litra d), sammenholdt med artikel 4, og
   under henvisning til Kommissionens forordning (EF) nr. 951/2006 af 30. juni 2006 om gennemførelsesbestemmelser til Rådets forordning (EF) nr. 318/2006, for så vidt angår handel med tredjelande inden for sukkersektoren (2), særlig artikel 7e sammenholdt med artikel 9, stk. 1, og
   ud fra følgende betragtninger:

               (1)

               Ifølge artikel 61, stk. 1, litra d), i forordning (EF) nr. 1234/2007 kan sukker og isoglukose, der i et produktionsår er fremstillet ud over den kvote, som er omhandlet i nævnte forordnings artikel 56, kun eksporteres inden for et kvantitativt loft, der skal fastsættes.

               (2)

               Gennemførelsesbestemmelserne vedrørende eksport ud over kvoten og navnlig vedrørende udstedelsen af eksportlicenser er fastsat i forordning (EF) nr. 951/2006.

               (3)

               For produktionsåret 2012/13 blev det oprindelig anslået, at et kvantitativt loft på 650 000 tons, udtrykt i hvidt sukker, for eksport af sukker, som er fremstillet ud over kvoten, ville kunne dække markedsefterspørgslen. Dette loft blev fastsat ved Kommissionens gennemførelsesforordning (EU) nr. 394/2012 (3). Ifølge de seneste skøn forventes produktionen af sukker uden for kvoten imidlertid at stige betydeligt og nå op på 5 300 000 tons. Det er derfor vigtig at sikre, at der er afsætningsmarkeder for sukker produceret uden for kvote.

               (4)

               Da WTO’s loft for eksport i produktionsåret 2012/13 ikke er nået fuldt ud, er det hensigtsmæssigt at forhøje det kvantitative eksportloft for sukker uden for kvote med 700 000 tons for at give Unionens sukkerproducenter nye forretningsmuligheder. For at Unionens producenter af sukker uden for kvote kan udnytte markedsmulighederne på deres eksportmarkeder, bør de forhøjede mængder stilles til rådighed fra den 14. januar 2013.

               (5)

               Gennemførelsesforordning (EU) nr. 394/2012 bør ændres i overensstemmelse hermed.

               (6)

               For at tillade indgivelse af eksportlicensansøgninger for sukker, der er fremstillet uden for kvoten, bør suspenderingen af indgivelse af ansøgninger, jf. artikel 1, stk. 3, i Kommissionens gennemførelsesforordning (EU) nr. 931/2012 af 10. oktober 2012 om fastsættelse af udstedelsesprocentsatsen for eksportlicenser, afvisning af eksportlicensansøgninger og suspension af indgivelsen af eksportlicensansøgninger for sukker, der er fremstillet ud over kvoten (4), ophæves. Eftersom gennemførelsesforordning (EU) nr. 931/2012 er blevet irrelevant, bør den ophæves.

               (7)

               Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter —

         VEDTAGET DENNE FORORDNING:
   Artikel 1
   Artikel 1, stk. 1, i gennemførelsesforordning (EU) nr. 394/2012 affattes således:

      »1.   For produktionsåret 2012/2013 fastsættes det kvantitative loft omhandlet i artikel 61, stk. 1, litra d), i forordning (EF) nr. 1234/2007, til 1 350 000 tons for eksport uden restitution af hvidt sukker, der er fremstillet ud over kvoten og henhører under KN-kode 1701 99.«

   Artikel 2
   Gennemførelsesforordning (EU) nr. 931/2012 ophæves.
   Artikel 3
   Denne forordning træder i kraft dagen efter offentliggørelsen i Den Europæiske Unions Tidende.
   Den anvendes fra den 14. januar 2013.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 11. januar 2013.

            På Kommissionens vegne

         José Manuel BARROSO

            Formand

      (1)  EUT L 299 af 16.11.2007, s. 1.

      (2)  EUT L 178 af 1.7.2006, s. 24.

      (3)  EUT L 123 af 9.5.2012, s. 30.

      (4)  EUT L 277 af 11.10.2012, s. 7.


title: Kommissionens gennemførelsesforordning (EU) 2015/2062 af 17. november 2015 om ændring af forordning (EU) nr. 37/2010 for så vidt angår stoffet »sisapronil« (EØS-relevant tekst)

text:
               18.11.2015

               DA

               Den Europæiske Unions Tidende

               L 301/7

         KOMMISSIONENS GENNEMFØRELSESFORORDNING (EU) 2015/2062
   af 17. november 2015
   om ændring af forordning (EU) nr. 37/2010 for så vidt angår stoffet »sisapronil«
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 470/2009 af 6. maj 2009 om fællesskabsprocedurer for fastsættelse af grænseværdier for restkoncentrationer af farmakologisk virksomme stoffer i animalske fødevarer, om ophævelse af Rådets forordning (EØF) nr. 2377/90 og om ændring af Europa-Parlamentets og Rådets direktiv 2001/82/EF og Europa-Parlamentets og Rådets forordning (EF) nr. 726/2004 (1), særlig artikel 14 sammenholdt med artikel 17,
   under henvisning til udtalelse fra Det Europæiske Lægemiddelagentur udarbejdet af Udvalget for Veterinærlægemidler, og
   ud fra følgende betragtninger:

               (1)

               I henhold til artikel 17 i forordning (EF) nr. 470/2009 skal der ved en forordning fastsættes en maksimalgrænseværdi for restkoncentrationer (herefter benævnt »MRL« — maximum residue limit) af farmakologisk virksomme stoffer, som i Unionen er bestemt til anvendelse i veterinærlægemidler til dyr bestemt til fødevareproduktion eller i biocidholdige produkter, der anvendes i husdyrbrug.

               (2)

               Tabel 1 i bilaget til Kommissionens forordning (EU) nr. 37/2010 (2) indeholder en liste over farmakologisk virksomme stoffer og disses klassifikation med hensyn til MRL'er i animalske fødevarer.

               (3)

               Sisapronil er endnu ikke opført i denne tabel.

               (4)

               Der er indgivet en ansøgning om fastsættelse af MRL'er for sisapronil i kvæg til Det Europæiske Lægemiddelagentur (i det følgende benævnt »EMA«).

               (5)

               EMA har på grundlag af udtalelsen fra Udvalget for Veterinærlægemidler anbefalet, at der fastsættes en MRL for sisapronil i kvæg, der skal gælde for muskel, fedt, lever og nyre, under forudsætning af at stoffet ikke anvendes til dyr, hvis mælk anvendes til konsum.

               (6)

               I henhold til artikel 5 i forordning (EF) nr. 470/2009 skal EMA overveje at anvende MRL'er, som er fastsat for et farmakologisk virksomt stof i en bestemt fødevare, i forbindelse med en anden fødevare hidrørende fra samme art, eller MRL'er, som er fastsat for et farmakologisk virksomt stof i en eller flere arter, i forbindelse med andre arter.

               (7)

               EMA har vurderet, at det er rimeligt, at MRL'en for sisapronil ekstrapoleres fra kvæg til geder.

               (8)

               Forordning (EU) nr. 37/2010 bør derfor ændres.

               (9)

               Der bør indrømmes de berørte parter en rimelig frist til at træffe de foranstaltninger, der måtte være nødvendige for at overholde den nye MRL.

               (10)

               Foranstaltningerne i denne forordning er i overensstemmelse med udtalelse fra Det Stående Udvalg for Veterinærlægemidler —

         VEDTAGET DENNE FORORDNING:
   Artikel 1
   Bilaget til forordning (EU) nr. 37/2010 ændres som angivet i bilaget til nærværende forordning.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   Den anvendes fra den 17. januar 2016.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 17. november 2015.

            På Kommissionens vegne

         Jean-Claude JUNCKER

            Formand

      (1)  EUT L 152 af 16.6.2009, s. 11.

      (2)  Kommissionens forordning (EU) nr. 37/2010 af 22. december 2009 om farmakologisk virksomme stoffer og disses klassifikation med hensyn til maksimalgrænseværdier for restkoncentrationer i animalske fødevarer (EUT L 15 af 20.1.2010, s. 1).

      BILAG
      Nedenstående stof indsættes i alfabetisk rækkefølge i tabel 1 i bilaget til forordning (EU) nr. 37/2010:

                     Farmakologisk virksomt stof

                     Restmarkør

                     Dyreart

                     MRL

                     Målvæv

                     Andre bestemmelser (jf. artikel 14, stk. 7, i forordning (EF) nr. 470/2009)

                     Terapeutisk klassifikation

                     »Sisapronil

                     Sisapronil

                     Kvæg, geder

                     100 μg/kg
                     2 000 μg/kg
                     200 μg/kg
                     100 μg/kg

                     Muskel
                     Fedt
                     Lever
                     Nyre

                     Må ikke anvendes til dyr, hvis mælk anvendes til konsum

                     Antiparasitære lægemidler/midler mod ektoparasitter«


title: Kommissionens gennemførelsesforordning (EU) nr. 456/2013 af 16. maj 2013 om overgangsforanstaltninger vedrørende importkontingenterne for mælk i forordning (EF) nr. 2535/2001 og importkontingenterne for oksekød i forordning (EF) nr. 412/2008 og (EF) nr. 431/2008, som følge af Kroatiens tiltrædelse af Den Europæiske Union

text:
               17.5.2013

               DA

               Den Europæiske Unions Tidende

               L 133/13

         KOMMISSIONENS GENNEMFØRELSESFORORDNING (EU) Nr. 456/2013
   af 16. maj 2013
   om overgangsforanstaltninger vedrørende importkontingenterne for mælk i forordning (EF) nr. 2535/2001 og importkontingenterne for oksekød i forordning (EF) nr. 412/2008 og (EF) nr. 431/2008, som følge af Kroatiens tiltrædelse af Den Europæiske Union
   EUROPA-KOMMISSIONEN HAR —
   under henvisning til traktaten om Kroatiens tiltrædelse, særlig artikel 3, stk. 4,
   under henvisning til akten om Kroatiens tiltrædelse, særlig artikel 41, og
   ud fra følgende betragtninger:

               (1)

               Med henblik på Kroatiens tiltrædelse af EU den 1. juli 2013 er det nødvendigt at træffe overgangsforanstaltninger vedrørende visse importkontingenter i mejeri- og oksekødssektoren, således at importører i Kroatien kan få del i de nævnte importkontingenter.

               (2)

               Ifølge afsnit 2, kapitel I, afdeling 2, i Kommissionens forordning (EF) nr. 2535/2001 af 14. december 2001 om gennemførelsesbestemmelser til Rådets forordning (EF) nr. 1255/1999 for så vidt angår importordningen for mælk og mejeriprodukter og åbning af toldkontingenter (1) skal importlicensansøgere være forhåndsgodkendt af myndighederne i den medlemsstat, hvor de er etableret. For at sikre, at erhvervsdrivende i Kroatien får adgang til de importkontingenter, der er omhandlet i afsnit 2, kapitel I, og afsnit 2, kapitel III, afdeling 2, i forordning (EF) nr. 2535/2001, fra den 1. januar 2014, bør det tillades sådanne erhvervsdrivende at indsende deres ansøgning om godkendelse og ledsagende dokumentation inden den 1. oktober 2013 i stedet for den 1. april 2013. Kroatiens myndigheder bør underrette ansøgerne om resultatet af godkendelsesproceduren inden den 1. november 2013 i stedet for den 1. maj 2013 og sende Kommissionen den relevante liste over godkendte erhvervsdrivende inden den 15. november 2013 i stedet for den 20. maj 2013.

               (3)

               I henhold til Kommissionens forordning (EF) nr. 412/2008 af 8. maj 2008 om åbning og forvaltning af et toldkontingent for import af frosset oksekød til forarbejdning (2) åbnes der hvert år for perioden fra 1. juli til 30. juni det efterfølgende år et toldkontingent for import af 63 703 tons ikke-udbenet-ækvivalent frosset oksekød, som er bestemt til forarbejdning i EU. Ifølge artikel 5, stk. 1, i forordning (EF) nr. 412/2008 skal ansøgere om importrettigheder bevise, at de er autoriseret som forarbejdningsvirksomheder i henhold til artikel 4 i Europa-Parlamentets og Rådets forordning (EF) nr. 853/2004 af 29. april 2004 om særlige hygiejnebestemmelser for animalske fødevarer (3), og at de har produceret forarbejdede produkter med indhold af oksekød i hver af de to referenceperioder i artikel 5 i Kommissionens forordning (EF) nr. 1301/2006 af 31. august 2006 om fælles regler for administration af toldkontingenter for import af landbrugsprodukter på grundlag af en importlicensordning (4). Hvad angår den første betingelse bør kroatiske ansøgere om importrettigheder for at kunne importere i perioden fra 1. juli 2013 til 30. juni 2014 bevise, at de er autoriseret som forarbejdningsvirksomheder til eksport til EU i henhold til artikel 12 i Europa-Parlamentets og Rådets forordning (EF) nr. 854/2004 af 29. april 2004 om særlige bestemmelser for tilrettelæggelsen af den offentlige kontrol af animalske produkter til konsum (5). Hvad angår bevis for ansøgerens tidligere virksomhed med henblik på ansøgning om importrettigheder i henhold til forordning (EF) nr. 412/2008, bør kravet anses for opfyldt, hvis ansøgeren har produceret forarbejdede produkter med indhold af oksekød i Kroatien i 2011 og 2012 i overensstemmelse med kroatisk lovgivning.

               (4)

               I henhold til Kommissionens forordning (EF) nr. 431/2008 af 19. maj 2008 om åbning og forvaltning af et toldkontingent for import af frosset kød af hornkvæg henhørende under KN-kode 0202 og for varer henhørende under KN-kode 0206 29 91 (6) åbnes der hvert år et toldkontingent for import af 53 000 tons frosset kød af hornkvæg for perioden fra 1. juli til 30. juni det følgende år. Hvad angår kontingentperioden fra 1. juli 2013 til 30. juni 2014 bør det præciseres, at det bevis, som virksomheder i Kroatien skal forelægge ved ansøgning om importrettigheder, ikke kan vedrøre import fra medlemsstaterne.

               (5)

               Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter —

         VEDTAGET DENNE FORORDNING:
   Artikel 1
   Overgangsforanstaltninger vedrørende forordning (EF) nr. 2535/2001
   1.   Uanset artikel 8 i forordning (EF) nr. 2535/2001 tildeles der godkendelse til import i perioden fra 1. januar til 30. juni 2014 under de toldkontingenter, der er omhandlet i afsnit 2, kapitel I, og afsnit 2, kapitel III, afdeling 2, i samme forordning, til ansøgere, som inden 1. oktober 2013 forelægger myndighederne i Kroatien, hvor de er etableret og momsregistreret, en ansøgning ledsaget af bevis for, at de i både 2011 og 2012 har importeret i Kroatien eller eksporteret fra Kroatien mindst 25 tons mejeriprodukter henhørende under kapitel 04 i den kombinerede nomenklatur.
   2.   Ved anvendelse af stk. 1 betragtes transaktioner i forbindelse med aktiv eller passiv forædling ikke som import eller eksport.
   3.   Uanset artikel 9 i forordning (EF) nr. 2535/2001 underretter den kompetente myndighed i Kroatien inden den 1. november 2013 ansøgerne om resultatet af godkendelsesproceduren og meddeler dem i givet fald godkendelsesnummeret. Godkendelsen gælder indtil den 30. juni 2014.
   4.   Uanset artikel 10, stk. 1, i forordning (EF) nr. 2535/2001 meddeler de kompetente myndigheder i Kroatien inden den 15. november 2013 en liste over godkendte erhvervsdrivende i henhold til stk. 3 i samme artikel til Kommissionen, og Kommissionen videresender listen til de øvrige medlemsstaters myndigheder.
   Kun erhvervsdrivende, der er opført på en liste, kan fra 20. til 30. november 2013 ansøge om licens til import i perioden fra 1. januar til 30. juni 2014, jf. artikel 11-14 i forordning (EF) nr. 2535/2001.
   Artikel 2
   Overgangsforanstaltninger vedrørende forordning (EF) nr. 412/2008
   Uanset artikel 5 i forordning (EF) nr. 412/2008 skal kroatiske ansøgere om importrettigheder for importkontingentperioden fra 1. juli 2013 til 30. juni 2014 bevise, at de er autoriseret som forarbejdningsvirksomheder til eksport til EU i henhold til artikel 12 i forordning (EF) nr. 854/2004, og dokumentere over for de kompetente myndigheder i Kroatien, at de har produceret forarbejdede produkter med indhold af oksekød i overensstemmelse med kroatisk lovgivning i hver af de to referenceperioder i artikel 5 i forordning (EF) nr. 1301/2006.
   Artikel 3
   Overgangsforanstaltninger vedrørende forordning (EF) nr. 431/2008
   Uanset artikel 4, stk. 1, i forordning (EF) nr. 431/2008 skal kroatiske ansøgere om importrettigheder over for de kompetente myndigheder i Kroatien bevise, at de i perioden fra 1. maj 2012 til 30. april 2013 efter de relevante kroatiske toldbestemmelser har importeret, eller at der på deres vegne er blevet importeret, en mængde oksekød henhørende under KN-kode 0201, 0202, 0206 10 95 eller 0206 29 91, idet dog import fra medlemsstaterne ikke medregnes. Denne mængde udgør referencemængden.
   Artikel 4
   Ikrafttræden
   Denne forordning træder i kraft med forbehold af, at traktaten om Kroatiens tiltrædelse træder i kraft, og da på datoen herfor.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 16. maj 2013.

            På Kommissionens vegne

         José Manuel BARROSO

            Formand

      (1)  EFT L 341 af 22.12.2001, s. 29.

      (2)  EUT L 125 af 9.5.2008, s. 7

      (3)  EUT L 139 af 30.4.2004, s. 55

      (4)  EUT L 238 af 1.9.2006, s. 13.

      (5)  EUT L 139 af 30.4.2004, s. 206

      (6)  EUT L 130 af 20.5.2008, s. 3


title: Rådets gennemførelsesforordning (EU) nr. 1252/2009 af 18. december 2009 om afslutning af en fornyet undersøgelse (ny eksportør) af Rådets forordning (EF) nr. 1338/2006 om indførelse af en endelig antidumpingtold på importen af semsgarvet læder (vaskeskind) med oprindelse i Folkerepublikken Kina, om opkrævning med tilbagevirkende kraft og indførelse af en antidumpingtold for så vidt angår importen fra en eksportør i dette land og om ophør med registreringen af denne import

text:
               19.12.2009

               DA

               Den Europæiske Unions Tidende

               L 338/12

      RÅDETS GENNEMFØRELSESFORORDNING (EU) Nr. 1252/2009
   af 18. december 2009
   om afslutning af en fornyet undersøgelse (ny eksportør) af Rådets forordning (EF) nr. 1338/2006 om indførelse af en endelig antidumpingtold på importen af semsgarvet læder (vaskeskind) med oprindelse i Folkerepublikken Kina, om opkrævning med tilbagevirkende kraft og indførelse af en antidumpingtold for så vidt angår importen fra en eksportør i dette land og om ophør med registreringen af denne import
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab (1) (»grundforordningen«), særlig artikel 11, stk. 4,
   under henvisning til forslag fra Europa-Kommissionen forelagt efter høring af det rådgivende udvalg, og
   ud fra følgende betragtninger:
   1.   GÆLDENDE FORANSTALTNINGER

               (1)

               Ved forordning (EF) nr. 1338/2006 (2) indførte Rådet, efter en undersøgelse (»den oprindelige undersøgelse«), en endelig antidumpingtold på importen af semsgarvet læder (vaskeskind) med oprindelse i Folkerepublikken Kina (»Kina«). De gældende foranstaltninger består af en endelig landsdækkende værditold på 58,9 %.

         2.   NUVÆRENDE UNDERSØGELSE

   a)   Anmodning om en fornyet undersøgelse

               (2)

               Efter indførelsen af de endelige antidumpingforanstaltninger modtog Kommissionen en anmodning om indledningen af en fornyet undersøgelse (ny eksportør) i henhold til grundforordningens artikel 11, stk. 4. Anmodningen var baseret på en påstand om, at den eksporterende producent Henan Prosper Skins and Leather Enterprise Co. Ltd. (»ansøgeren«):

                           i)

                           ikke eksporterede semsgarvet læder (vaskeskind) før eller i undersøgelsesperioden for den oprindelige undersøgelse

                           ii)

                           ikke var forretningsmæssigt forbundet med eksporterende producenter, som var genstand for foranstaltningerne i henhold til forordning (EF) nr. 1338/2006

                           iii)

                           var begyndt at eksportere semsgarvet læder (vaskeskind) til Unionen efter afslutningen af den oprindelige undersøgelses undersøgelsesperiode

                           iv)

                           opererer på markedsøkonomiske vilkår, jf. grundforordningens artikel 2, stk. 7, litra c), eller alternativt ansøger om individuel behandling i overensstemmelse med grundforordningens artikel 9, stk. 5.

         b)   Indledning af en fornyet undersøgelse (ny eksportør)

               (3)

               Kommissionen undersøgte de umiddelbare beviser, der var fremlagt af ansøgeren, og fandt dem tilstrækkelige til at berettige indledningen af en fornyet undersøgelse i henhold til grundforordningens artikel 11, stk. 4. Efter høring af det rådgivende udvalg og efter at have givet den pågældende EU-erhvervsgren mulighed for at fremsætte bemærkninger indledte Kommissionen ved forordning (EF) nr. 573/2009 (3) en fornyet undersøgelse af forordning (EF) nr. 1338/2006 for så vidt angår ansøgeren.

               (4)

               I henhold til artikel 2 i forordning (EF) nr. 573/2009 blev den antidumpingtold, der indførtes ved forordning (EF) nr. 1338/2005 på importen af semsgarvet læder (vaskeskind), produceret af ansøgeren, ophævet. Samtidig blev toldmyndighederne pålagt at tage de nødvendige skridt til at registrere importen af semsgarvet læder (vaskeskind), der var produceret af ansøgeren, jf. grundforordningens artikel 14, stk. 5.

         c)   Den pågældende vare

               (5)

               Den vare, der er omfattet af den igangværende undersøgelse, er semsgarvet læder (vaskeskind), som defineret i den oprindelige undersøgelse, dvs. semsgarvet læder (vaskeskind) og en kombination af semsgarvet læder (vaskeskind), også i tilskårne stykker, herunder semsgarvet »crust« læder og en kombination af semsgarvet »crust« læder (»semsgarvet læder (vaskeskind) «) med oprindelse i Folkerepublikken Kina, som i øjeblikket henhører under KN-kode 4114 10 10 og 4114 10 90.

         d)   De berørte parter

               (6)

               Kommissionen underrettede officielt EU-erhvervsgrenen, ansøgeren og repræsentanterne for eksportlandet om indledningen af den fornyede undersøgelse. Interesserede parter fik lejlighed til at fremsætte deres synspunkter skriftligt og til at blive hørt.

         e)   Den fornyede undersøgelsesperiode

               (7)

               Undersøgelsen af dumpingaspektet omfattede perioden fra den 1. juli 2008 til den 30. juni 2009 (»den fornyede undersøgelsesperiode«).

         3.   INDSTILLELSE AF SAMARBEJDE OG TILBAGETRÆKNING AF ANMODNING OM FORNYET UNDERSØGELSE (NY EKSPORTØR)

               (8)

               Kommissionen sendte ansøgeren et spørgeskema og modtog en besvarelse inden for den fastsatte frist. Ved gennemgangen af ansøgerens spørgeskemabesvarelse i forbindelse med et kontrolbesøg afgav ansøgeren urigtige og vildledende oplysninger, jf. grundforordningens artikel 18, stk. 1. Herudover besluttede ansøgeren at indstille samarbejdet, og gennemgangen måtte afsluttes uden at være blevet fuldført. Den 21. september 2009 trak ansøgeren formelt sin anmodning om en fornyet undersøgelse (ny eksportør) tilbage.

               (9)

               Ansøgeren blev informeret om, at hans indgivne oplysninger ikke ansås for troværdige, og at de ville blive afvist, og han blev opfordret til at indgive nærmere oplysninger inden for en given tidsfrist i henhold til grundforordningens artikel 18, stk. 4. Ansøgeren indgav ikke yderligere oplysninger.

               (10)

               På baggrund af ovenstående og til trods for at ansøgeren havde trukket anmodningen tilbage, fandtes det hensigtsmæssigt at fortsætte undersøgelsen på eget initiativ og træffe afgørelse for så vidt angår ansøgeren på grundlag af de foreliggende oplysninger, jf. grundforordningens artikel 18.

               (11)

               I mangel af andre oplysninger fastsættes ansøgerens told til den landsdækkende toldsats.

         4.   KONKLUSION VEDRØRENDE UNDERSØGELSEN OG OPKRÆVNING AF ANTIDUMPINGTOLD MED TILBAGEVIRKENDE KRAFT

               (12)

               På baggrund af ovenstående konklusioner blev det besluttet, at import til Unionen af semsgarvet læder (vaskeskind) og en kombination af semsgarvet læder (vaskeskind), også i tilskårne stykker, herunder semsgarvet »crust« læder og en kombination af semsgarvet »crust« læder, som i øjeblikket henhører under KN-kode 4114 10 10 og 4114 10 90, med oprindelse i Folkerepublikken Kina, fremstillet af Henan Prosper Skins & Leather Enterprise Co., Ltd. (Taric-tillægskode A957) og solgt til eksport til Unionen, burde pålægges en antidumpingtold svarende til den sats, der blev indført ved forordning (EF) nr. 1338/2006 og pålagt alle virksomheder i Folkerepublikken Kina. Ligeledes blev det besluttet, at antidumpingsatsen burde genindføres og opkræves med tilbagevirkende kraft på al import af den pågældende vare, der var gjort til genstand for registrering i overensstemmelse med artikel 3 i forordning (EF) nr. 573/2009.

         5.   FREMLÆGGELSE AF OPLYSNINGER OM FORANSTALTNINGERNE OG DERES VARIGHED

               (13)

               Ansøgeren, EU-erhvervsgrenen og repræsentanter for det pågældende eksportland blev informeret om de væsentligste kendsgerninger og overvejelser, der førte til ovenstående konklusion, og de fik lejlighed til at fremsætte bemærkninger. Der blev ikke modtaget bemærkninger, der var af en sådan art, at de berettigede til en ændring af ovennævnte konklusion.

               (14)

               Denne fornyede undersøgelse berører ikke den dato, hvor de foranstaltninger, der indførtes ved forordning (EF) nr. 1338/2006, udløber i henhold til grundforordningens artikel 11, stk. 2 —

         VEDTAGET DENNE FORORDNING:
   Artikel 1
   1.   Den fornyede undersøgelse (ny eksportør), som blev indledt ved forordning (EF) nr. 573/2009, afsluttes hermed, og der indføres en antidumpingtold svarende til den sats, der i overensstemmelse med artikel 1, stk. 2, i forordning (EF) nr. 1338/2006 finder anvendelse på alle virksomheder i Folkerepublikken Kina, på den import, der er fastlagt i artikel 1 i forordning (EF) nr. 573/2009.
   2.   Med virkning fra den 3. juli 2009 opkræves der hermed en antidumpingtold svarende til den sats, der i overensstemmelse med artikel 1, stk. 2, i forordning (EF) nr. 1338/2006 finder anvendelse på alle virksomheder i Folkerepublikken Kina, af den import af semsgarvet læder (vaskeskind), som er registreret i henhold til artikel 3 i forordning (EF) nr. 573/2009.
   3.   Det pålægges herved toldmyndighederne at ophøre med den registrering af importen, der foretages i henhold til artikel 3 i forordning (EF) nr. 573/2009.
   4.   Gældende bestemmelser vedrørende told finder anvendelse, medmindre andet er fastsat.
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 18. december 2009.

            På Rådets vegne

         Å. TORSTENSSON

            Formand

      (1)  EFT L 56 af 6.3.1996, s. 1.

      (2)  EUT L 251 af 14.9.2006, s. 1.

      (3)  Kommissionens forordning (EF) nr. 573/2009 af 29. juni 2009 om indledning af en fornyet undersøgelse (ny eksportør) af Rådets forordning (EF) nr. 1338/2006 om indførelse af en endelig antidumpingtold på importen af semsgarvet læder med oprindelse i Folkerepublikken Kina, om ophævelse af tolden for så vidt angår importen fra en eksporterende producent i dette land og om at gøre denne import til genstand for registrering (EUT L 172 af 2.7.2009, s. 3).


title: Kommissionens gennemførelsesforordning (EU) 2016/665 af 26. april 2016 om tarifering af visse varer i den kombinerede nomenklatur

text:
                  29.4.2016

                  DA

                  Den Europæiske Unions Tidende

                  L 115/22

            KOMMISSIONENS GENNEMFØRELSESFORORDNING (EU) 2016/665
      af 26. april 2016
      om tarifering af visse varer i den kombinerede nomenklatur
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (1), særlig artikel 9, stk. 1, litra a), og
      ud fra følgende betragtninger:

                  (1)

                  For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.

                  (2)

                  Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.

                  (3)

                  Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3 i tabellen.

                  (4)

                  Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 12, stk. 6, i Rådets forordning (EØF) nr. 2913/92 (2). Denne periode bør fastsættes til tre måneder.

                  (5)

                  Foranstaltningerne i denne forordning er i overensstemmelse med udtalelse fra Toldkodeksudvalget —

            VEDTAGET DENNE FORORDNING:
      Artikel 1
      De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.
      Artikel 2
      Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 12, stk. 6, i forordning (EØF) nr. 2913/92 i en periode på tre måneder fra denne forordnings ikrafttræden.
      Artikel 3
      Denne forordning træder i kraft på tyvendedagen efter offentliggørelsen i Den Europæiske Unions Tidende.

         Denne forordning er bindende i alle enkeltheder og gælder umiddelbart i hver medlemsstat.
         Udfærdiget i Bruxelles, den 26. april 2016.

               På Kommissionens vegne

               For formanden

            Stephen QUEST

               Generaldirektør for beskatning og toldunion

         (1)  EFT L 256 af 7.9.1987, s. 1.

         (2)  Rådets forordning (EØF) nr. 2913/92 af 12. oktober 1992 om indførelse af en EF-toldkodeks (EFT L 302 af 19.10.1992, s. 1).

         BILAG

                     Varebeskrivelse

                     Tarifering
                     (KN-kode)

                     Begrundelser

                     (1)

                     (2)

                     (3)

                     Et håndholdt elektrisk apparat (en såkaldt »limpistol«), der er beregnet til at komme varmt smeltet lim på træ og andre materialer. Selve apparatet er fremstillet af plast og har en udskiftelig dysespids af uædelt metal. Dysespidsen er justerbar, så limstrømmen kan reguleres.
                     Når apparatet er tændt, opvarmes et tilførselsrør, der er styret af en termostat, og røret opvarmer derefter en udskiftelig limstift (med en maksimal temperatur på 207 °C). Limen bliver blød og kan anvendes på de materialer, der skal limes.
                     Det er konstrueret til hovedsageligt at blive brugt af fagfolk, for eksempel i emballageindustrien, møbelindustrien eller opstilling af stande.
                     se billede (*)

                     8419 89 98

                     Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 3 til afsnit XVI, og teksten til KN-kode 8419 , 8419 89  og 8419 89 98 .
                     Tarifering under pos. 8205  som et håndværktøj af uædelt metal, ikke andetsteds tariferet, er udelukket, da apparatets funktion er beskrevet i kapitel 84.
                     Tarifering under pos. 8424  som et mekanisk apparat til udsprøjtning, forstøvning eller spredning af væsker eller pulvere eller som en sprøjtepistol er også udelukket, da limen ikke udsprøjtes, forstøves eller spredes.
                     Tarifering under pos. 8516  som et elektrotermisk apparat af den art, der anvendes til husholdningsbrug, er også udelukket, da apparatet er beregnet til brug af fagfolk og ikke er af den art, som sædvanligvis anvendes i husholdninger (se også Forklarende Bemærkninger til HS, pos. 8516 , afsnit E)).
                     Tarifering under pos. 8465  som en værktøjsmaskine til bearbejdning af træ er også udelukket, da apparatet ikke bearbejder træ. Det er endvidere håndholdt og ikke monteret andetsteds (se også Forklarende Bemærkninger til HS, pos. 8465 ).
                     Apparatet er beregnet til behandling af materialer ved processer, der indbefatter temperaturændringer ved opvarmning (funktion henhørende under pos. 8419 ), hvilket anses for dets hovedfunktion, og for regulering af strømmen af lim og anvendelsen heraf (en selvstændig funktion, ikke andetsteds tariferet).
                     Varen skal derfor tariferes under KN-kode 8419 89 98  som andre maskiner, elektrisk opvarmede, til behandling af materialer.

            (*)  Illustrationen er kun vejledende.


title: Kommissionens gennemførelsesforordning (EU) nr. 786/2012 af 30. august 2012 om ændring og berigtigelse af forordning (EF) nr. 951/2006 om gennemførelsesbestemmelser til Rådets forordning (EF) nr. 318/2006, for så vidt angår handel med tredjelande inden for sukkersektoren

text:
               1.9.2012

               DA

               Den Europæiske Unions Tidende

               L 235/1

         KOMMISSIONENS GENNEMFØRELSESFORORDNING (EU) Nr. 786/2012
   af 30. august 2012
   om ændring og berigtigelse af forordning (EF) nr. 951/2006 om gennemførelsesbestemmelser til Rådets forordning (EF) nr. 318/2006, for så vidt angår handel med tredjelande inden for sukkersektoren
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 134, artikel 161, stk. 3, artikel 170 og artikel 192, stk. 2, sammenholdt med artikel 4, og
   ud fra følgende betragtninger:

               (1)

               Ved Kommissionens forordning (EF) nr. 792/2009 af 31. august 2009 om gennemførelsesbestemmelser for medlemsstaternes formidling til Kommissionen af oplysninger og dokumenter som led i gennemførelsen af de fælles markedsordninger, ordningen med direkte betalinger, fremme af landbrugsprodukter og ordningerne for fjernområderne og øerne i Det Ægæiske Hav (2) fastsættes der fælles regler for, hvordan medlemsstaternes myndigheder skal sende oplysninger og dokumenter til Kommissionen. Disse regler omhandler især medlemsstaternes forpligtelse til at anvende de informationssystemer, som Kommissionen stiller til rådighed, og valideringen af adgangsrettighederne for de myndigheder eller enkeltpersoner, der er bemyndiget til at sende meddelelser. Desuden fastsættes der i forordningen fælles principper for informationssystemerne for at garantere dokumenternes ægthed, integritet og læsbarhed på længere sigt, og der fastsættes bestemmelser om beskyttelse af personoplysninger.

               (2)

               I henhold til forordning (EF) nr. 792/2009 skal forpligtelsen til at anvende informationssystemerne i overensstemmelse med nævnte forordning angives i de forordninger, hvori der fastsættes en specifik underretningspligt.

               (3)

               Kommissionen har udviklet et informationssystem til elektronisk forvaltning af dokumenter og procedurer i sine interne arbejdsgange og i sine forbindelser med de myndigheder, der beskæftiger sig med den fælles landbrugspolitik. Det vurderes, at flere underretningspligter kan opfyldes ved hjælp af dette system i overensstemmelse med forordning (EF) nr. 792/2009, særlig de underretningspligter, der er omhandlet i Kommissionens forordning (EF) nr. 951/2006 (3).

               (4)

               For at sikre en effektiv forvaltning og tage hensyn til de erfaringer, der er gjort, bør nogle underretningspligter enten forenkles og specificeres eller udgå af forordning (EF) nr. 951/2006.

               (5)

               Af klarhedshensyn bør det tydeligt fremgå, at Kommissionens forordning (EF) nr. 376/2008 af 23. april 2008 om fælles gennemførelsesbestemmelser for ordningen med import- og eksportlicenser og forudfastsættelsesattester for landbrugsprodukter (4) gælder for de licenser, der er omhandlet i forordning (EF) nr. 951/2006, medmindre andet er fastsat i sidstnævnte forordning.

               (6)

               Afsnit C i del II i bilag II til forordning (EF) nr. 376/2008 omfatter ikke isoglucoseprodukter, og derfor kræves der ikke eksportlicenser for isoglucose, som er i fri omsætning på EU-markedet, og som ikke anses for at være »uden for kvote« til eksport uden restitution. Dette bør afspejles i artikel 7 i forordning (EF) nr. 951/2006, hvor enhver henvisning til isoglucose bør slettes.

               (7)

               Ifølge artikel 61, stk. 1, litra d), i forordning (EF) nr. 1234/2007 kan sukker eller isoglukose, der er fremstillet ud over den kvote, som er omhandlet i nævnte forordnings artikel 56, kun eksporteres inden for et kvantitativt loft, der skal fastsættes af Kommissionen. Ved fastsættelsen af det kvantitative loft skal Kommissionen overholde de forpligtelser, den har som følge af aftaler indgået i henhold til traktatens artikel 218.

               (8)

               I tider, hvor der i EU produceres meget sukker uden for kvoten, særlig i kombination med høje priser på verdensmarkedet, kan antallet af ansøgninger om eksportlicenser, der indgives af fabrikanterne, i høj grad overgå de disponible mængder. Den stærke konkurrence mellem operatørerne for at få tildelt eksportlicenser kan føre til forhold, hvor visse operatører ansøger om licenser, der overskrider deres faktiske produktion af sukker uden for kvoten i det pågældende produktionsår. En sådan spekulativ adfærd kan føre til, at EU mister eksportmuligheder for sukker uden for kvoten, at presset øges på EU's marked for sukker uden for kvoten, og at der derfor også opstår en øget risiko for at ophobe et overskud af sukker.

               (9)

               I henhold til artikel 8 i forordning (EF) nr. 376/2008 kan de rettigheder, der følger af licenserne, inden for deres gyldighedsperiode overdrages én gang af licensens indehaver. For at mindske risikoen for spekulativ adfærd blandt sukkerproducenterne bør overdragelsen af eksportlicenser forbydes, når der er tale om sukker uden for kvoten.

               (10)

               Artikel 3, stk. 4, i Kommissionens forordning (EF) nr. 1484/95 af 28. juni 1995 om gennemførelsesbestemmelser til ordningen for tillægsimporttold og om fastsættelse af repræsentative priser for fjerkrækød og æg samt ægalbumin og om ophævelse af forordning nr. 163/67/EØF (5), og artikel 4, stk. 4, i Kommissionens forordning (EF) nr. 504/2007 af 8. maj 2007 om gennemførelsesbestemmelser for ordningen med tillægsimporttold for mælk og mejeriprodukter (6), fastsætter en frist for de berørte importører til at bevise, at sendingen er blevet afsat på de betingelser, der bekræfter rigtigheden af de anmeldte cif-importpriser. Med henblik på at harmonisere de gennemførelsesbestemmelser, der gælder for tillægsimporttold i de forskellige sektorer, bør artikel 38, stk. 4, i forordning (EF) nr. 951/2006 bringes på linje med artikel 3, stk. 4, i forordning (EF) nr. 1484/95 og artikel 4, stk. 4, i forordning (EF) nr. 504/2007.

               (11)

               Artikel 34, stk. 3, i forordning (EF) nr. 951/2006 fastsætter, at medlemsstaterne hver måned skal fremsende Kommissionen oplysninger om verdensmarkedet for melasse. Erfaringen har vist, at det på grund af melassemarkedernes karakteristika er svært at tilvejebringe sådanne oplysninger, og de fleste medlemsstater har ingen relevante oplysninger at indgive. Denne underretningspligt bør derfor udgå.

               (12)

               Kapitel 17 i bilag I til Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (7) som ændret ved Kommissionens gennemførelsesforordning (EU) nr. 1006/2011 (8) indeholder nye KN-koder for diverse produkter af råsukker, som er forskellige fra dem, der henvises til i forordning (EF) nr. 951/2006. Af klarhedshensyn bør disse nye koder være afspejlet i artikel 42 i forordning (EF) nr. 951/2006.

               (13)

               I forbindelse med disse ændringer er det hensigtsmæssigt at benytte lejligheden til at berigtige en tydelig fejl vedrørende en intern henvisning.

               (14)

               Forordning (EF) nr. 951/2006 bør derfor ændres og berigtiges i overensstemmelse hermed.

               (15)

               Af hensyn til åbenhed og ligebehandling bør denne forordning finde anvendelse fra begyndelsen af produktionsåret 2012/13. Eftersom berigtigelsen af artikel 12a, stk. 3, i forordning (EF) nr. 951/2006 imidlertid bør virke med tilbagevirkende kraft i overensstemmelse med de berørte parters berettigede forventninger, bør berigtigelsen finde anvendelse fra den dag, hvor ændringsretsakten, der indførte den fejlagtige henvisning i forordning (EF) nr. 951/2006, nemlig Kommissionens forordning (EF) nr. 910/2008 (9), trådte i kraft.

               (16)

               Forvaltningskomitéen for den Fælles Markedsordning for Landbrugsprodukter har ikke afgivet udtalelse inden for den tidsfrist, som komitéens formand har fastsat —

         VEDTAGET DENNE FORORDNING:
   Artikel 1
   Ændring af forordning (EF) nr. 951/2006
   I forordning (EF) nr. 951/2006 foretages følgende ændringer:

               1)

               Artikel 1 affattes således:
               »Artikel 1
               Anvendelsesområde
               1.   Denne forordning fastlægger i overensstemmelse med del III i Rådets forordning (EF) nr. 1234/2007 (10) de særlige gennemførelsesbestemmelser for ordningen med import- og eksportlicenser, ydelse af eksportrestitution og forvaltning af import, særligt pålægning af tillægsimporttold i sukkersektoren.
               2.   Kommissionens forordning (EF) nr. 376/2008 (11) anvendes, medmindre andet er fastsat i nærværende forordning.

               2)

               Artikel 7 og 7a affattes således:
               »Artikel 7
               Eksportlicens for sukker uden restitution
               Når sukker, der er i fri omsætning på EU's marked og ikke anses for at være »uden for kvote«, skal eksporteres uden restitution, skal rubrik 20 i licensansøgningen og licensen indeholde en af de angivelser, der er anført i del C i bilaget.
               Artikel 7a
               Eksportlicenser for eksport uden for kvote
               1.   Uanset artikel 5 skal der ved eksport inden for den kvantitative grænse, jf. artikel 61, litra d), i forordning (EF) nr. 1234/2007, af isoglucose produceret uden for kvote fremlægges en eksportlicens.
               2.   Uanset artikel 8 i forordning (EF) nr. 376/2008 kan de rettigheder, der følger af eksportlicenser for sukker uden for kvoten, ikke overdrages.«

               3)

               Artikel 7c, stk. 1, første afsnit, affattes således:
               »1.   Medlemsstaterne giver senest mandag hver uge Kommissionen meddelelse om de mængder sukker og/eller isoglucose, som der er indgivet eksportlicensansøgninger for i den foregående uge.«

               4)

               Artikel 9, stk. 4, affattes således:
               »4.   Ansøgeren kan trække sin licensansøgning tilbage inden for slutningen af ugen efter ugen for offentliggørelsen i Den Europæiske Unions Tidende af den godkendelsesprocentsats, der er omhandlet i stk. 1, litra a), hvis satsen ligger under 80 %. Medlemsstaterne frigiver derpå sikkerheden.«

               5)

               Titlen på kapitel V affattes således:
               »YDERLIGERE BESTEMMELSER FOR EKSPORTLICENSER«

               6)

               Artikel 11 affattes således:
               »Artikel 11
               Ansøgning om og udstedelse af eksportlicenser
               1.   Eksportlicenser for sukker henhørende under KN-kode 1701 i en mængde på over 10 tons udstedes:

                           a)

                           på den femte arbejdsdag efter dagen for ansøgningens indgivelse

                           b)

                           når det drejer sig om eksportlicenser med forudfastsættelse af restitutionen, på den femte arbejdsdag efter ansøgningens indgivelse, medmindre Kommissionen i mellemtiden har truffet de i artikel 9, stk. 1, omhandlede særlige foranstaltninger.

                     Første afsnit finder ikke anvendelse på:

                           a)

                           kandis

                           b)

                           sukker tilsat smags- eller farvestoffer

                     2.   Vedrører en licensansøgning for de produkter, som stk. 1, første afsnit, gælder for, en mængde på ikke over 10 tons, kan en ansøger ikke samme dag til samme myndighed indgive mere end én ansøgning.«

               7)

               Artikel 17, 18 og 19 affattes således:
               »Artikel 17
               Meddelelse om udstedte eksportlicenser
               1.   Medlemsstaterne meddeler senest den 15. i hver måned Kommissionen om de mængder, for hvilke der i den foregående måned er udstedt licens i henhold til artikel 7.
               2.   I de perioder, hvor der ydes eksportrestitution inden for sukkersektoren, meddeler medlemsstaterne senest den 15. i hver måned følgende oplysninger for den foregående måned til Kommissionen:

                           a)

                           de mængder, for hvilke der er udstedt licens, med angivelse af tilsvarende eksportrestitutionsbeløb, som er fastsat i henhold til artikel 164, stk. 2, litra a), i forordning (EF) nr. 1234/2007, og opdelt efter:

                                       —

                                       sukkerprodukter henhørende under KN-kode 1701 91 00, 1701 99 10 og 1701 99 90

                                       —

                                       råsukker i vægt »tel quel« henhørende under KN-kode 1701 12 90, 1701 13 90 og 1701 14 90

                                       —

                                       saccharosesirup udtrykt som hvidt sukker henhørende under KN-kode 1702 90 71, 1702 90 95 og 2106 90 59

                                       —

                                       isoglucose udtrykt som tørstof under KN-kode 1702 40 10, 1702 60 10, 1702 90 30 og 2106 90 30

                           b)

                           de mængder hvidt sukker henhørende under KN-kode 1701 99 10, for hvilke der er udstedt licens, med angivelse af tilsvarende eksportrestitutionsbeløb, der er fastsat i henhold til artikel 164, stk. 2, litra b), i forordning (EF) nr. 1234/2007

                           c)

                           de mængder hvidt sukker med angivelse af tilsvarende eksportrestitutionsbeløb, der er fastsat i henhold til artikel 164, stk. 2, litra a), i forordning (EF) nr. 1234/2007, de mængder råsukker og saccharosesirup udtrykt som hvidt sukker og de mængder isoglucose udtrykt som tørstof, for hvilke der er udstedt eksportlicens med henblik på at eksportere dem i form af de produkter, der er omhandlet i del X, litra b), i bilag I til nævnte forordning.

                     Artikel 18
               Meddelelse om eksporterede mængder
               1.   Medlemsstaterne meddeler for hver kalendermåned og senest ved udgangen af den tredje kalendermåned efter den pågældende kalendermåned Kommissionen de mængder kvoteret sukker, der eksporteres som hvidt sukker eller forarbejdede produkter udtrykt som hvidt sukker, for hvilke der er udstedt en eksportlicens til gennemførelse af Unionens og medlemsstaternes fødevarehjælp som led i internationale konventioner eller andre supplerende programmer samt til gennemførelse af andre EU-foranstaltninger med gratis leverancer.
               2.   I de perioder, hvor der ydes eksportrestitution inden for sukkersektoren, meddeler medlemsstaterne senest ved udgangen af hver kalendermåned for den foregående kalendermåned de mængder hvidt sukker, jf. artikel 17, stk. 2, litra b), der er eksporteret i overensstemmelse med artikel 7, stk. 4 og 5, i forordning (EF) nr. 376/2008, til Kommissionen.
               3.   I de perioder, hvor der ydes eksportrestitution inden for sukkersektoren, meddeler medlemsstaterne for hver kalendermåned senest ved udgangen af den tredje kalendermåned efter den pågældende kalendermåned Kommissionen:

                           a)

                           for så vidt angår de i artikel 4, stk. 2, i forordning (EF) nr. 612/2009 omhandlede udførsler, de mængder sukker og saccharosesirup udtrykt som hvidt sukker og de mængder isoglucose udtrykt som tørstof, der er eksporteret i uforarbejdet stand med tilsvarende restitutionsbeløb

                           b)

                           de mængder hvidt sukker med angivelse af tilsvarende eksportrestitutionsbeløb, der er fastsat i henhold til artikel 164, stk. 2, litra a), i forordning (EF) nr. 1234/2007, de mængder råsukker og saccharosesirup udtrykt som hvidt sukker og de mængder isoglucose udtrykt som tørstof, der er eksporteret i form af de produkter, der er omhandlet i del IV i bilag XX til nævnte forordning, og i form af de produkter, der er omhandlet i bilag II til Kommissionens forordning (EU) nr. 578/2010 (12)

                     De meddelelser, der er omhandlet i litra b), fremsendes særskilt til Kommissionen ifølge den forordning, der gælder for det pågældende forarbejdede produkt.
               Artikel 19
               Meddelelse om importlicenser
               Medlemsstaterne meddeler Kommissionen de mængder sukker, der er importeret fra tredjelande og eksporteret i form af udligningsprodukter under proceduren for aktiv forædling, jf. artikel 116 i forordning (EØF) nr. 2913/92. Der indgives en meddelelse for hvert produktionsår. Den forelægges senest ved udgangen af den anden kalendermåned efter det pågældende produktionsår.

               8)

               Artikel 21 affattes således:
               »Artikel 21
               Meddelelsesmetoder
               Medlemsstaternes forelægger de i denne forordning omhandlede meddelelser på følgende vis:

                           a)

                           indtil den 31. december 2012 indsendes de elektronisk under anvendelse af de metoder, som Kommissionen stiller til rådighed for medlemsstaterne

                           b)

                           fra og med den 1. januar 2013 forelægges de i overensstemmelse med bestemmelserne i Kommissionens forordning (EF) nr. 792/2009 (13).

               9)

               Artikel 23, hovedet, affattes således:
               »Ved konstateringen af de gunstigste købsmuligheder på verdensmarkedet tager Kommissionen hensyn til de relevante oplysninger, den har adgang til, enten direkte eller via de kompetente organer i medlemsstaterne, om:«

               10)

               Artikel 29, hovedet, affattes således:
               »Ved konstateringen af de gunstigste købsmuligheder på verdensmarkedet tages hensyn til relevante oplysninger om:«

               11)

               Artikel 34, stk. 3, udgår.

               12)

               Artikel 38, stk. 4, affattes således:
               »4.   Importøren har en frist på to måneder regnet fra salget af de pågældende produkter, dog højst ni måneder fra antagelsen af angivelsen til overgang til fri omsætning, til at bevise, at sendingen er blevet afsat på betingelser, der bekræfter rigtigheden af de priser, som er nævnt i stk. 2. Overholdes en af ovennævnte frister ikke, fortabes sikkerhedsstillelsen. Myndighederne kan dog forlænge fristen på ni måneder med højst tre måneder efter behørigt begrundet anmodning fra importøren.
               Sikkerhedsstillelsen frigives, hvis der over for myndighederne føres fyldestgørende bevis for, på hvilke betingelser afsætningen har fundet sted. I modsat fald fortabes sikkerhedsstillelsen som betaling for tillægstolden.«

               13)

               Artikel 42 affattes således:
               »Artikel 42
               Beregningsmetoder
               1.   Hvis udbyttet af importeret råsukker, beregnet i overensstemmelse med afsnit B.III i bilag IV til forordning (EF) nr. 1234/2007, afviger fra det udbytte, der er fastsat for standardkvaliteten, beregnes den told i toldtariffen af produkter henhørende under KN-kode 1701 12 10, 1701 13 10 og 1701 14 10, og den tillægstold af produkter henhørende under KN-kode 1701 12 10, 1701 12 90, 1701 13 10, 1701 13 90, 1701 14 10 og 1701 14 90, der skal opkræves pr. 100 kg af nævnte råsukker, ved, at den tilsvarende told, der er fastsat for råsukker af standardkvalitet, multipliceres med en justeringskoefficient. Justeringskoefficienten fås ved at dividere udbytteprocentsatsen for importeret råsukker med 92.
               2.   For produkter omhandlet i del III, litra c), i bilag I til forordning (EF) nr. 1234/2007 bestemmes saccharoseindholdet, herunder indholdet af andet sukker omregnet til saccharose, efter Lane og Eynon-metoden (kobberreduktionsmetoden) på grundlag af en efter Clerget-Herzfelds metode inverteret opløsning. Det totale sukkerindhold, som er beregnet efter denne metode, omregnes til saccharose ved multiplikation med koefficienten 0,95.
               Indholdet af saccharose, herunder indholdet af andet sukker omregnet til saccharose, for produkter, der indeholder mindre end 85 % saccharose eller andet sukker omregnet til saccharose og invertsukker omregnet til saccharose, beregnes dog ved at bestemme tørstofindholdet. Tørstofindholdet bestemmes på grundlag af densiteten af den i vægtforholdet 1:1 fortyndede opløsning og, for produkter i fast form, ved tørring. Tørstofindholdet omregnes til saccharose ved multiplikation med koefficienten 1.
               3.   For de produkter, der er nævnt i del III, litra d) og g), i bilag I til forordning (EF) nr. 1234/2007, bestemmes tørstofindholdet i overensstemmelse med stk. 2, andet afsnit, i nærværende artikel.
               4.   For de produkter, der er nævnt i del III, litra e), i bilag I til forordning (EF) nr. 1234/2007, omregnes der til saccharose ved, at tørstofindholdet, der er bestemt i overensstemmelse med stk. 2, andet afsnit, i nærværende artikel, multipliceres med koefficienten 1,9.«

               14)

               Del C i bilaget affattes som angivet i bilaget til nærværende forordning.

         Artikel 2
   Berigtigelse til forordning (EF) nr. 951/2006
   Artikel 12a, stk. 3, affattes således:

      »3.   Den sikkerhedsstillelse, der er nævnt i stk. 1, frigives i henhold til artikel 34 i forordning (EF) nr. 376/2008 for den mængde, for hvilken ansøgeren som omhandlet i artikel 30, litra b), og artikel 31, litra b), nr. i), i samme forordning har opfyldt den eksportforpligtelse, der følger af de licenser, som er udstedt i henhold til nærværende forordnings artikel 7d.«

   Artikel 3
   Ikrafttræden og anvendelse
   Denne forordning træder i kraft på tredjedagen efter offentliggørelsen i Den Europæiske Unions Tidende.
   Den anvendes fra den 1. oktober 2012. Dog anvendes artikel 2 fra den 26. september 2008.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 30. august 2012.

            På Kommissionens vegne

         José Manuel BARROSO

            Formand

      (1)  EUT L 299 af 16.11.2007, s. 1.

      (2)  EUT L 228 af 1.9.2009, s. 3.

      (3)  EUT L 178 af 1.7.2006, s. 24.

      (4)  EUT L 114 af 26.4.2008, s. 3.

      (5)  EFT L 145 af 29.6.1995, s. 47.

      (6)  EUT L 119 af 9.5.2007, s. 7.

      (7)  EFT L 256 af 7.9.1987, s. 1.

      (8)  EUT L 282 af 28.10.2011, s. 1.

      (9)  EUT L 251 af 19.9.2008, s. 13.

      (10)  EUT L 299 af 16.11.2007, s. 1.

      (11)  EUT L 114 af 26.4.2008, s. 3.«

      (12)  EUT L 171 af 6.7.2010, s. 1.«

      (13)  EUT L 228 af 1.9.2009, s. 3.«

      BILAG

                     »C.

                     De i artikel 7 nævnte angivelser:

                                 —

                                 :

                                 på bulgarsk

                                 :

                                 „Захар, която не се разглежда „извън квотата“ за износ без възстановяване“

                                 —

                                 :

                                 på spansk

                                 :

                                 “Azúcar no considerado ‘al margen de cuota’ para la exportación sin restitución”

                                 —

                                 :

                                 på tjekkisk

                                 :

                                 „Cukr, který se nepovažuje za produkt »mimo rámec kvót«, pro vývoz bez náhrady.“

                                 —

                                 :

                                 på dansk

                                 :

                                 »Sukker, der ikke anses for at være »uden for kvote« til eksport uden restitution«

                                 —

                                 :

                                 på tysk

                                 :

                                 ‚Nicht als ‚Nichtquotenerzeugung‘ geltender Zucker für die Ausfuhr ohne Erstattung‘

                                 —

                                 :

                                 på estisk

                                 :

                                 „Kvoodivälisena mittekäsitatava suhkru eksportimiseks ilma toetuseta.”

                                 —

                                 :

                                 på græsk

                                 :

                                 “Ζάχαρη που δεν θεωρείται ‘εκτός ποσόστωσης’ προς εξαγωγή χωρίς επιστροφή.”

                                 —

                                 :

                                 på engelsk

                                 :

                                 “Sugar not considered as ‘out-of-quota’ for export without refund.”

                                 —

                                 :

                                 på fransk

                                 :

                                 “Sucre non considéré ‘hors quota’ pour les exportations sans restitution.”

                                 —

                                 :

                                 på italiensk

                                 :

                                 “Zucchero non considerato ‘fuori quota’ per le esportazioni senza restituzione”

                                 —

                                 :

                                 på lettisk

                                 :

                                 “Cukurs, kas nav uzskatāms par “ārpuskvotu” produkciju eksportam bez kompensācijas”,

                                 —

                                 :

                                 på litauisk

                                 :

                                 „Virškvotiniu nelaikomas cukrus eksportui be grąžinamosios išmokos“

                                 —

                                 :

                                 på ungarsk

                                 :

                                 »A cukrot nem tekintik ’kvótán felülinek’ a visszatérítés nélküli kivitel tekintetében.«

                                 —

                                 :

                                 på nederlandsk

                                 :

                                 „Suiker die niet als „buiten het quotum geproduceerd” wordt beschouwd, bestemd voor uitvoer zonder restitutie.”

                                 —

                                 :

                                 på polsk

                                 :

                                 »Cukier niezaliczany do produktów ‘pozakwotowych’, przeznaczony na wywóz bez refundacji«

                                 —

                                 :

                                 på portugisisk

                                 :

                                 “Açúcar não considerado ‘extraquota’ para exportação sem restituição.”

                                 —

                                 :

                                 på rumænsk

                                 :

                                 «Zahăr neconsiderat „peste cotă” pentru exporturile fără restituire».

                                 —

                                 :

                                 på slovakisk

                                 :

                                 ‚Cukor, ktorý sa nepovažuje za »nad rámec kvóty« na vývoz bez náhrady‘,

                                 —

                                 :

                                 på slovensk

                                 :

                                 ‚Sladkor se ne šteje kot ‚izven kvote‘ za izvoz brez nadomestila.‘

                                 —

                                 :

                                 på finsk

                                 :

                                 ”Tuetta vietävä sokeri, jota ei pidetä kiintiön ulkopuolisena”.

                                 —

                                 :

                                 på svensk

                                 :

                                 ’Socker som inte anses vara ’utomkvotsprodukter’ för export utan bidrag.’ «


title: Kommissionens gennemførelsesforordning (EU) nr. 1261/2011 af 2. december 2011 om faste importværdier med henblik på fastsættelse af indgangsprisen for visse frugter og grøntsager

text:
               3.12.2011

               DA

               Den Europæiske Unions Tidende

               L 320/26

         KOMMISSIONENS GENNEMFØRELSESFORORDNING (EU) Nr. 1261/2011
   af 2. december 2011
   om faste importværdier med henblik på fastsættelse af indgangsprisen for visse frugter og grøntsager
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1),
   under henvisning til Kommissionens gennemførelsesforordning (EU) nr. 543/2011 af 7. juni 2011 om gennemførelsesbestemmelser til Rådets forordning (EF) nr. 1234/2007 for så vidt angår frugt og grøntsager og forarbejdede frugter og grøntsager (2), særlig artikel 136, stk. 1, og
   ud fra følgende betragtning:
   Ved gennemførelsesforordning (EU) nr. 543/2011 fastsættes der på basis af resultatet af de multilaterale handelsforhandlinger under Uruguay-runden kriterier for Kommissionens fastsættelse af faste importværdier for tredjelande for de produkter og perioder, der er anført i del A i bilag XVI til nævnte forordning —
   VEDTAGET DENNE FORORDNING:
   Artikel 1
   De faste importværdier som omhandlet i artikel 136 i gennemførelsesforordning (EU) nr. 543/2011 fastsættes i bilaget til nærværende forordning.
   Artikel 2
   Denne forordning træder i kraft den 3. december 2011.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 2. december 2011.

            På Kommissionens vegne For formanden

         José Manuel SILVA RODRÍGUEZ

            Generaldirektør for landbrug og udvikling af landdistrikter

      (1)  EUT L 299 af 16.11.2007, s. 1.

      (2)  EUT L 157 af 15.6.2011, s. 1.

      BILAG
      Faste importværdier med henblik på fastsættelse af indgangsprisen for visse frugter og grøntsager

                  (EUR/100 kg)

                  KN-kode

                  Tredjelandskode (1)

                  Fast importværdi

                  0702 00 00

                  AL

                  58,8

                  IL

                  98,1

                  MA

                  39,1

                  MK

                  68,6

                  TN

                  143,0

                  TR

                  75,8

                  ZZ

                  80,6

                  0707 00 05

                  EG

                  193,3

                  TR

                  97,0

                  ZZ

                  145,2

                  0709 90 70

                  MA

                  31,4

                  TR

                  125,9

                  ZZ

                  78,7

                  0805 10 20

                  AR

                  36,9

                  BR

                  41,5

                  MA

                  56,6

                  UY

                  42,5

                  ZA

                  50,9

                  ZZ

                  45,7

                  0805 20 10

                  MA

                  66,2

                  ZZ

                  66,2

                  0805 20 30, 0805 20 50, 0805 20 70, 0805 20 90

                  HR

                  31,3

                  IL

                  78,6

                  JM

                  129,1

                  TR

                  88,8

                  UY

                  71,0

                  ZZ

                  79,8

                  0805 50 10

                  TR

                  56,9

                  ZZ

                  56,9

                  0808 10 80

                  CA

                  120,5

                  CL

                  90,0

                  CN

                  74,9

                  US

                  119,9

                  ZA

                  180,1

                  ZZ

                  117,1

                  0808 20 50

                  CN

                  59,0

                  TR

                  133,1

                  ZZ

                  96,1

         (1)  Landefortegnelse fastsat ved Kommissionens forordning (EF) nr. 1833/2006 (EUT L 354 af 14.12.2006, s. 19). Koden »ZZ« = »anden oprindelse«.


title: Kommissionens gennemførelsesforordning (EU) nr. 268/2014 af 14. marts 2014 om fastsættelse af importtolden for korn gældende fra den 16. marts 2014

text:
               15.3.2014

               DA

               Den Europæiske Unions Tidende

               L 76/36

      KOMMISSIONENS GENNEMFØRELSESFORORDNING (EU) Nr. 268/2014
   af 14. marts 2014
   om fastsættelse af importtolden for korn gældende fra den 16. marts 2014
   EUROPA-KOMMISSIONEN HAR —
   under henvisning til Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1),
   under henvisning til Kommissionens forordning (EU) nr. 642/2010 af 20. juli 2010 om gennemførelsesbestemmelser til Rådets forordning (EF) nr. 1234/2007 for så vidt angår importtold for korn (2), særlig artikel 2, stk. 1, og
   ud fra følgende betragtninger:

               (1)

               Ifølge artikel 136, stk. 1, i forordning (EF) nr. 1234/2007 er importtolden for produkter henhørende under KN-kode 1001 19 00, 1001 11 00, ex 1001 91 20 (blød hvede, til udsæd), ex 1001 99 00 (blød hvede af høj kvalitet, undtagen til udsæd), 1002 10 00, 1002 90 00, 1005 10 90, 1005 90 00, 1007 10 90 og 1007 90 00 lig med interventionsprisen for sådanne produkter ved import forhøjet med 55 % minus cif-importprisen for den pågældende sending. Denne told kan dog ikke overstige toldsatsen i den fælles toldtarif.

               (2)

               Ifølge artikel 136, stk. 2, i forordning (EF) nr. 1234/2007 skal der med henblik på beregning af importtolden som omhandlet i nævnte artikels stk. 1 regelmæssigt fastsættes repræsentative cif-importpriser for de pågældende produkter.

               (3)

               I overensstemmelse med artikel 2, stk. 2, i forordning (EU) nr. 642/2010 er den pris, der skal anvendes ved beregning af importtolden for produkter henhørende under KN-kode 1001 19 00, 1001 11 00, ex 1001 91 20 (blød hvede, til udsæd), ex 1001 99 00 (blød hvede af høj kvalitet, undtagen til udsæd), 1002 10 00, 1002 90 00, 1005 10 90, 1005 90 00, 1007 10 90 og 1007 90 00, den daglige repræsentative cif-importpris fastlagt efter metoden i den omhandlede forordnings artikel 5.

               (4)

               Importtolden bør fastsættes for perioden fra den 16. marts 2014 og gælde, indtil en ny importtold træder i kraft.

               (5)

               For at sikre at foranstaltningen finder anvendelse så hurtigt som muligt, efter de opdaterede data er blevet gjort tilgængelige, bør denne forordning træde i kraft på dagen for offentliggørelsen —

         VEDTAGET DENNE FORORDNING:
   Artikel 1
   Med virkning fra den 16. marts 2014 er importtolden for korn som omhandlet i artikel 136, stk. 1, i forordning (EF) nr. 1234/2007 fastsat i bilag I til nærværende forordning på grundlag af elementerne i bilag II.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 14. marts 2014.

            På Kommissionens vegne For formanden

         Jerzy PLEWA

            Generaldirektør for landbrug og udvikling af landdistrikter

      (1)  EUT L 299 af 16.11.2007, s. 1.

      (2)  EUT L 187 af 21.7.2010, s. 5.

      BILAG I

         Importtold for produkter omhandlet i artikel 136, stk. 1, i forordning (EF) nr. 1234/2007 gældende fra den 16. marts 2014

                  KN-kode

                  Varebeskrivelse

                  Importtold (1)

                  (EUR/t)

                  1001 19 00
                  1001 11 00

                  Hård HVEDE af høj kvalitet

                  0,00

                  af middel kvalitet

                  0,00

                  af lav kvalitet

                  0,00

                  ex 1001 91 20

                  Blød HVEDE, til udsæd

                  0,00

                  ex 1001 99 00

                  Blød HVEDE af høj kvalitet, undtagen til udsæd

                  0,00

                  1002 10 00
                  1002 90 00

                  RUG

                  0,00

                  1005 10 90

                  MAJS til udsæd, undtagen hybridmajs

                  0,00

                  1005 90 00

                  MAJS, undtagen til udsæd (2)

                  0,00

                  1007 10 90
                  1007 90 00

                  SORGHUM i hele kerner, undtagen hybridsorghum til udsæd

                  0,00

         (1)  Importøren kan i henhold til artikel 2, stk. 4, i forordning (EU) nr. 642/2010 opnå en nedsættelse af tolden på:

                  —

                  3 EUR/t, hvis lossehavnen befinder sig ved Middelhavet (på den anden side af Gibraltar-strædet) eller ved Sortehavet, hvis varen ankommer over Atlanterhavet eller via Suez-kanalen

                  —

                  2 EUR/t, hvis lossehavnen befinder sig i Danmark, Estland, Irland, Letland, Litauen, Polen, Finland, Sverige, Det Forenede Kongerige eller på Den Iberiske Halvøs Atlanterhavskyst, hvis varen ankommer til EU fra Atlanterhavet.

         (2)  Importøren kan opnå en fast nedsættelse på 24 EUR/t, når betingelserne i artikel 3 i forordning (EU) nr. 642/2010 opfyldes.

      BILAG II

         Elementer til beregning af tolden, jf. bilag I

      28.2.2014-13.3.2014

                  1)

                  Gennemsnit for den referenceperiode, der er nævnt i artikel 2, stk. 2, i forordning (EU) nr. 642/2010:

                              (EUR/t)

                              Blød hvede (1)

                              Majs

                              Blød hvede, høj kvalitet

                              Hård hvede, middel kvalitet (2)

                              Blød hvede, lav kvalitet (3)

                              Børs

                              Minnéapolis

                              Chicago

                              —

                              —

                              —

                              Notering

                              198,77

                              137,09

                              —

                              —

                              —

                              Pris fob USA

                              —

                              —

                              266,84

                              256,84

                              236,84

                              Præmie for Golfen

                              120,88

                              26,43

                              —

                              —

                              —

                              Præmie for the Great Lakes

                              —

                              —

                              —

                              —

                              —

                  2)

                  Gennemsnit for den referenceperiode, der er nævnt i artikel 2, stk. 2, i forordning (EU) nr. 642/2010:

                              Fragtomkostninger: Mexicanske Golf — Rotterdam:

                              14,63 EUR/t

                              Fragtomkostninger: The Great Lakes — Rotterdam

                              — EUR/t

         (1)  Positiv præmie på 14 EUR/t indbefattet (artikel 5, stk. 3, i forordning (EU) nr. 642/2010).

         (2)  Negativ præmie på 10 EUR/t (artikel 5, stk. 3, i forordning (EU) nr. 642/2010).

         (3)  Negativ præmie på 30 EUR/t (artikel 5, stk. 3, i forordning (EU) nr. 642/2010).